Publication: Magyar Közlöny
Issue: MK-2003-69 (Year: 2003, Number: 69)
Era: 1990-2004
Section: egyéb költségvetési befizetésekre vonatkozó egyes törvények módosításáról szóló 1999. évi XCIX. törvény
Paragraph Index: 452

188. §-a alkotmányellenessége megállapítását és megsemmisítését kezdeményezte. Álláspontja szerint a Cstv. 46. § (7) bekezdését módosító rendelkezés, amely felmentést adott az adóhatóság által érvényesített, az államháztartás valamely alrendszerét megilletõ követelések esetén a regisztrációs díj megfizetése alól, „az Alkotmány 9. § (1) és 13. § (1) bekezdésébe ütközve az egyenjogú és egyenlõ védelmet élvezõ tulajdont sértõ, diszkriminatív, jogellenes megkülönböztetést tartalmazó rendelkezés, mellyel a jogalkotó mind az üzletszerû gazdasági tevékenység keretében felszámolói tevékenységet végzõ szervezetek magántulajdonát, mind pedig a más hitelezõk magántulajdonát sérti”. Az indítványozó álláspontja szerint „a piaci követelményeknek megfelelni nem tudó, tönkremenõ vállalkozások mielõbbi felszámolásához vagy újjászervezéséhez szükséges eljárás állami feladat, ezért annak végrehajtására a magántulajdon terhére elvont adók és egyéb állami bevételi források formájában képzõdõ közvagyon, az állami költségvetés kell hogy fedezetet nyújtson, azt jogszerûen más személyek magántulajdona terhére finanszírozni sem részben, sem egészben nem lehet”.

Source: https://magyarkozlony.hu/hivatalos-lapok/56f8408f4b2f22fbf1c96dd883d8325d5205f7eb/dokumentumok/06af1cf03912bf205521dbecb048218469d63760/letoltes